**SZITAKÖTŐ TAVASZ**

**A testvéri szeretet**

**6. osztályosok számára – osztályfőnöki / irodalom órára**

**Tevékenységi forma:** gondolattérkép, versolvasás, csoportosítás, zenehallgatás, néma olvasás, drámajáték, szóértelmezés

**Módszerek:** kérdve kifejtő beszélgetés, véleményalkotás, vita, magyarázat, beszélgetés, jellemzés, erkölcsi érzéket erősítő játék

**Didaktikai feladatok, célok:** kommunikációs készségek fejlesztése, szókincsbővítés, ismeretbővítés, olvasáskészség fejlesztése, pozitív érzések megerősítése

**Felhasznált eszközök:** Szitakötő c. folyóirat, filctollak, nagy papírok, fényképek, szókártyák, Blue Tack, kinyomtatott versek, zene

1. **Gondolattérkép** készítése: 4x5 fős csoport nagy csomagolópapírt ül körül, melynek közepére felírjuk a TESTVÉR szót. Filctollal ráírják, mi jut a fogalomról eszükbe.

Két csoport tagjai érveket gyűjtenek mellette: „Jó, ha van, mert…” /pozitív töltésű gondolatok/ – szeretet

Két csoport tagjai érveket gyűjtenek ellene: „Nem jó, ha van, mert…” /negatív töltésű szókapcsolatok/ - konfliktusok forrása

1. A csoport egyik tagja felolvassa **Benedek Elek: Testvérek** c. versét /mellette/

A másik csoportból felolvassák **Csukás István: Sün Balázs** c. versét /ellene/

1. Személyes motiváció: **felmérés**

a) egy testvére van

b) több testvére van

c) nincs testvére: egyke

1. Az előzetesen kiadott feladatként hozott **testvérfényképek** felkerülnek a táblára ragasztott papírok megfelelő oldalára – esetleg középre /ti.:mindkettő jellemző/. Feladatvégzés közben hallgatjuk **Schiller versét Beethoven zenéjével**: „…testvér lészen minden ember, merre lengnek szárnyaid…”
2. Mialatt felragasztják a fotókat, **cédula kerül a hátukra**, melynek feliratát nem ismerik. Ez egy **híres testvérpáros** egyik neve:

Petőfi Sándor, Petrovics István

Toldi Miklós, Toldi György

Káin, Ábel

József, Ruben..(12)..Benjamin

Ézsau, Jákob

Hunor, Magyar

 Romulus, Rémus

Hunyadi László, Mátyás király

 Jancsi, Juliska

Wilhelm Grimm, Jacob Grimm

 Attila, Buda

Megkeresik a hozzátartozójukat / a társaik hátát megnézhetik /, miután másoktól megtudják, kik ők, és összeállnak a híres testvérek.

1. Külön csoportba állnak a jó, külön a rossz testvérek. Kiemeljük **Toldi Miklóst és Györgyöt**. Meséljetek a másikról! Mutasd be a testvéredet a saját szemszögedből!
2. Mindenki előtt ott a Szitakötő újság. Levendel Júlia cikkéből kikeresik **válogató néma olvasással** a „testvér” szóval kapcsolatos állításokat.

„György nem **testvériesen** osztozik az örökségen”,” Miklósnak hóhéra, **nem testvére** akar lenni”, „Miklóst anyja **testvérgyilkosságtól** félti”, „Györgyöt **vértagadó testvérnek** nevezi a király”

1. **Drámajáték:** /jelenet előzetes felkészüléssel/ Arany: Toldi – II. ének, 7. verszakától.”Itt a juss, kölök, ne mondd, hogy ki nem adtam…” – György és Miklós konfliktusának előadása szerepekben – György, Miklós, Toldi Lőrincné
2. A Szitakötő újságból ollózott **szavak összeillesztése**, értelmezése:

pereputty – család /fészekalja/

kurkászás – szeretetteli vakargatás

atyafi - testvér

tejtestvér – közös a szoptatós dajka

klónozás – ugyanolyan öröklött tulajdonságokkal bíró másolat készítése

Örömóda – az Európai Unió himnusza / Beethoven IX. szimfóniája /

Zárásként ismét meghallgatjuk az Örömódát.

 Szondiné Asztalos Éva

 Kecskeméti Református Általános Iskola